Meddelelse til erhvervslivet

Anvendelse af oprindelsesreglerne i aftalen mellem EF og Mexico

(2000/C 187/03)

Bilag III til frihandelsaftalen mellem Det Europæiske Fællesskab og Mexico (afgørelse nr. 2/2000 truffet af Det Fælles Råd EF-Mexico(1), som træder i kraft den 1. juli 2000, indeholder bestemmelser om definitionen af begrebet produkter med oprindelsesstatus og metoderne for administrativt samarbejde.

BESKRIVELSE AF BILAG III TIL AFGØRELSE Nr. 2/2000 TRUFFET AF DET FÆLLES RÅD EF-MEXICO

Strukturen og de almindelige bestemmelser i bilag III er praktisk taget identiske med bestemmelserne i protokollerne om oprindelsesreglerne til Europaaftalerne. Dog indeholder tillæg I (Indledende noter til listen i tillæg II og IIa) og II (Liste over bearbejdninger eller forarbejdninger, som materialer uden oprindelsesstatus skal undergå, for at det fremstillede produkt kan få oprindelsesstatus) en række nye bestemmelser.

Tillæg II indeholder de faste oprindelsesregler med forbehold af de særlige bestemmelser om datoen for visse reglers ikrafttræden.

Tillæg IIa indeholder de midlertidigt gældende oprindelsesregler og bestemmelserne om de gældende oprindelsesregler i forbindelse med kontingenter. Endelig åbnes der med fælleserklæringer mulighed for revision af visse bestemmelser i bilag III.

1. Faste oprindelsesregler

De faste oprindelsesregler i bilag II, som træder i kraft den 1. juli 2000, kan i visse tilfælde først bringes i anvendelse på et senere tidspunkt. Det gælder f.eks. reglen om trykning af vævet stof til fremstilling af beklædningsgenstande (kapitel 62 - anvendes efter den 31. december 2002) eller boligtekstiler (kapitel 63 - anvendes efter den 31. december 2003, medmindre Det Fælles Udvalg træffer anden afgørelse).

Gældende oprindelsesregler i forbindelse med kontigenter

Foruden reglerne i tillæg II kan der anvendes supplerende regler i forbindelse med kontingenterne for Fællesskabets eksport til Mexico. Disse supplerende regler er dem, der findes i Europaaftalerne, og de gælder kun vævet stof (kapitel 52, 54, 55 og ex 58), der trykkes i Fællesskabet, og fodtøj (pos. 6402 til 6404), som samles i Fællesskabet og udføres til Mexico (se nærmere om kontingentordningen nedenfor).

I praksis er det muligt for de pågældende produkters vedkommende, at et produkt opfylder forskellige oprindelsesregler for dermed at opnå oprindelsesstatus i en af aftaleparterne.

1.1. Tekstilvarer

For trykt vævet stof henhørende under kapitel 52, 54, 55 og pos. 5801, 5806 og 5811 anses følgende for at have oprindelsesstatus: - vævet stof fremstillet af materialer med oprindelse i Fællesskabet og/eller Mexico (bilateral kumulation)

- vævet stof henhørende under kapitel 52, 54 og 55, fremstillet på basis af kokosgarn, naturlige fibre, korte kemofibre, ikke kartede eller kæmmede eller på anden måde beredt til spinding, kemikalier, spindopløsninger eller papir; vævet stof henhørende under pos. 5801, 5806 og 5811, fremstillet på basis af naturlige fibre, kemikalier eller spindopløsninger(2)

- vævet stof fremstillet på basis af "trykning i forbindelse med mindst to forberedende eller afsluttende behandlinger (som vaskning, blegning, mercerisering, varmefiksering, opruening, kalandering, krympefri behandling, krølbehandling, dekatering, imprægnering, reparation og stopning), såfremt værdien af det utrykte stof ikke overstiger 47,5 % af det færdige produkts pris ab fabrik", inden for de kontingenter, der er fastsat for hvert af de berørte kapitler i det harmoniserede system (fodnote til tillæg II)

- vævet stof af bomuld henhørende under pos. 5801, 5806 og 5811, fremstillet ved vævning af bomuldsgarn og trykning i forbindelse med mindst to forberedende eller afsluttende behandlinger (som vaskning, blegning, mercerisering, varmefiksering, opruening, kalandering, krympefri behandling, krølbehandling, dekatering, imprægnering, reparation og stopning).

1.2. Fodtøj

For fodtøj henhørende under pos. 6402 til 6404 anses følgende for at have oprindelsesstatus: - fodtøj fremstillet af materialer med oprindelse i Fællesskabet og/eller Mexico (bilateral kumulation)

- sko, ved hvis fremstilling "alle anvendte materialer henhører under en anden position end det færdige produkt, undtagen overdele eller dele heraf, bortset fra forstærkninger henhørende under pos. 6406" (overdele og dele heraf, bortset fra forstærkninger skal have oprindelse i en af aftalelandene "og værdien af alle anvendte materialer ikke overstiger 60 % af det færdige produkts pris ab fabrik" (regel i tillæg II)

- sko, fremstillet "på basis af alle materialer, undtagen samlede dele, bestående af overdel fastgjort til bindsål eller andre underdele, der henhører under pos. 6406", inden for mængderne for hver toldposition. For sko henhørende under pos. 6403 gælder denne mulighed kun for par med en toldværdi på over 20 USD (regel i tillæg IIa).

2. Midlertidige oprindelsesregler

De midlertidige oprindelsesregler i tillæg IIa gælder for de berørte produkter fra aftalens ikrafttræden indtil udløbet af den angivne frist i stedet for reglerne i tillæg II. Disse regler gælder:

- enten for begge parter for f.eks. kemikalier henhørende under pos. ex 2914 og ex 2915, læder af hornkvæg eller af dyr af hestefamilien henhørende under pos. 4104, visse beklædningsgenstande henhørende under kapitel 61 og 62, motorer henhørende under pos. 8407 og 8408 eller motorkøretøjer, chassiser og karrosserier henhørende under henholdsvis pos. 8703, 8706 og 8707

- eller for en af parterne inden for rammerne af de kontingenter, Fællesskabet har indrømmet Mexico for køretøjer henhørende under pos. 8701, 8702 og 8704, som forvaltes efter det sædvanlige EF-system.

3. Fælleserklæringer

I fælleserklæringer henvises der til, at Det Fælles Udvalg kan revidere, forlænge eller udsætte anvendelsen af visse regler og kontingentmængder.

KONTINGENTORDNINGEN FOR UDFØRSEL TIL MEXICO

De toldkontingenter, som Mexico anvender over for EF, forvaltes af SECOFI (Secretaría de Comercio y Fomento Industrial) og tildeles ved auktion.

Auktionssystemet:

Aktionsmeddelelsen med en beskrivelse af kontingentet, udbudssted og -tidspunkt offentliggøres i den mexicanske statstidende mindst 20 dage før datoen for deltagernes registrering. Interesserede parter vil få adgang til oplysninger om f.eks. kontingentets art og mængde, deltagelsesvilkår, auktionskriterier og certifikaternes gyldighedsperiode.

Auktionen bygger på princippet om det vindende tilbuds laveste pris. Hver af deltagerne kan afgive fem tilbud med angivelse af de ønskede mængder og den pris, som deltageren er rede til at betale for disse mængder (mindst 1 mexicansk centavo pr. tilbud). Vindende tilbud er dem, der svarer til de højeste tilbudte priser, indtil kontingentet er opbrugt. Den pris, som vinderen faktisk betaler, er det vindende tilbuds laveste pris. Hvis kontingentet ikke tildeles i sin helhed, er prisen, der skal betales, 1 mexicansk centavo (mindstepris for et tilbud).

Hver vinder modtaget et brev med angivelse af de tildelte mængder og gyldighedsperiode samt et magnetkort, hvorpå mængderne afskrives ved hver importforretning. Mængder nyfordeles med regelmæssige mellemrum, indtil hele kontingentmængden er trukket.

Oprindelsescertifikat:

For at kunne få adgang til kontingentet skal den mexicanske importør være i besiddelse af et oprindelsesbevis, der viser, at produkterne opfylder de særlige oprindelsesregler, der gælder for kontingentet. Med henblik herpå skal der i rubrik 7 (Bemærkninger) i varecertifikatet EUR.1 eller fakturaerklæringen anføres følgende:

- For så vidt angår tekstilvarekontingenter for produkter henhørende under pos. 5208 til 5212, 5407, 5408, 5512 til 5516, 5801, 5806 og 5811, ved indførsel i Mexico: "Opfylder den specifikke oprindelsesregel i tillæg II".

- For så vidt angår fodtøj henhørende under pos. 6402, 6403 og 6404, ved indførsel i Mexico: "Opfylder den specifikke oprindelsesregel i tillæg IIa, note 9".

På samme måde skal der for så vidt angår visse køretøjer henhørende under pos. ex 8701 (traktorer (motorforvogne) til sættevogne), 8702 og 8704, ved indførsel i Fællesskabet, i rubrik 7 i varecertifikatet EUR.1 eller fakturaerklæringen, anføres følgende: "Opfylder den specifikke oprindelsesregel i tillæg IIa, note 12.1".

VIGTIGTE OPLYSNINGER VEDRØRENDE OPRINDELSESBEVISER

Det skal bemærkes, at varecertifikater EUR.1, som udstedes af toldmyndighederne i Fællesskabet, og som benyttes i forbindelse med andre præferenceaftaler, som Fællesskabet er part i, godtages af toldmyndighederne i Mexico, forudsat:

a) at der i rubrik 8 i dette værecertifikat EUR.1 anføres varernes tarifering på firecifret toldpositionsniveau, og

b) at de andre krav i bilag III til afgørelse nr. 2/2000 er opfyldt.

Med hensyn til fakturaerklæringer skal det bemærkes, at erklæringens tekst (se tillæg IV til bilag III) indeholder en ekstra henvisning til "den kompetente offentlige myndigheds tilladelses nummer", som tildeles af SECOFI. Selvom det kun er relevant for udførsel fra Mexico til Fællesskabet, skal den også medtages i fakturaerklæringer, der udstedes af godkendte eksportører i en af Fællesskabets medlemsstater.

UNTERRETNING AF KOMMISSIONEN

Kommissionen vil for at vurdere, hvordan ordningen med oprindelsesreglerne fungerer, indsamle oplysninger om, for hvilke mængder der er udstedt varecertifikater EUR.1 og fakturaerklæringer i forbindelse med eksportkontingenter. Brugere af fakturaerklæringer anmodes om at informere det kompetente centralkontor i den relevante medlemsstat (se listen i bilaget). Kontoret fremsender oplysningerne til Kommissionen mindst en gang om måneden.

Den løbende total af mængderne ifølge de oplysninger, der modtages, vil blive vist hver dag på Generaldirektoratet for Beskatning og Toldunions netsted "Quotas & ceilings": (http://europa.eu.int/comm/taxation_customs/databases/quota_en.htm).

Hvert kontingent identificeres med et løbenummer som anført nedenfor:

>TABELPOSITION>

I forbindelse med disse kontingenter på netstedet skal udtrykket "origin" forstås som bestemmelsested med Mexico som bestemmelsesland, og henvisningerne til indførsel og procedurerne for varers overgang til fri omsætning tages ikke i betragtning. Nummerkoden for Mexico er 412.

(1) EFT L 157 af 30.6.2000. I øjeblikket er teksten til bilag III kun tilgængelig på Internettet på følgende adresse: http://europa.eu.int/comm/trade/bilateral/mexico/fta.htm

(2) Reglerne i tillæggene gælder materialer uden oprindelsesstatus.

BILAG

Liste over centralkontorer med ansvar for indsamling af data i hver af medlemsstaterne

>TABELPOSITION>